3. Humanitarne razmere oseb, nastanjenih v taboru Ašraf
- Pred glasovanjem
Charles Tannock
Gospa predsednica, videti je, da je prišlo do napake v besedilu, ki so ga parlamentarne službe objavile na internetu. Nepravilno je ubesedeno in ni v skladu z besedilom, ki je bilo v resnici predloženo v skupni resoluciji moje in drugih skupin. Ne vem, ali ste bili o tem obveščeni in ali to lahko upoštevate, toda besedilo v odstavku 2 bi se moralo glasiti "ob upoštevanju posameznih želja katerih koli oseb, ki prebivajo v taboru v Ašrafu, o svoji prihodnosti,". To ni tisto, kar je bilo v resnici objavljeno, vendar bi se besedilo moralo glasiti tako.
Predsednica
Gospod Tannock, o tem sem bila obveščena in vneseni bodo vsi potrebni jezikovni popravki.
Po glasovanju
Hans-Peter Martin
(DE) Gospa predsednica, rad bi vas opozoril na dejstvo, da so za menoj, v vrstah skrajnih desničarskih radikalcev, nekatere osebe, ki niso poslanci, in kolikor vidim, tudi oni uporabljajo glasovalne kartice.
(Aplavz)
Predsednica
Gospod Martin, vse to bomo preverili.
